OzLabs/hebrew-wiki-articles huggingface dataset:
לינדה בולדר

לינדה בולדר (בהולנדית: Linda Bolder; נולדה ב-3 ביולי 1988) היא ג'ודוקא עבר הולנדית-ישראלית, סגנית אלופת אירופה (2013) ופעמיים אלופת הולנד. 

בולדר החליטה להגר לישראל עם בעלה, מנדל וויטסנאזן, איש עסקים יהודי־הולנדי וכדורגלן עבר, שהיה חלק מהסגל הרחב של אייאקס בעונת הזכייה בליגת האלופות ב־1995. החל מינואר 2015 עד פרישתה בנובמבר 2017 ייצגה בולדר את ישראל.

==קריירה==
===כמתחרה הולנדית (2004-2014)===
בולדר זכתה שלוש פעמים באליפות הולנד לנוער (עד גיל 20) בשנים 2004, 2005 ו-2007.{} בשנים 2009 ו-2012 היא זכתה באליפות הולנד לבוגרים בקטגוריית המשקל עד 70 ק"ג.

בשנת 2004 היא זכתה באליפות אירופה לקדטים (עד גיל 17), בשנת 2007 היא זכתה באליפות אירופה עד גיל 20 ובשנת 2008 זכתה באליפות אירופה עד גיל 23.

בשנת 2012 היא זכתה בגראנד סלאם טוקיו היוקרתי לאחר שניצחה בגמר את הרוקה טאצ'ימוטו היפנית. בשנת 2013 היא זכתה במדליית הכסף באליפות אירופה שנערכה בבודפשט כאשר הגיעה עד הגמר בו הפסידה לבת-ארצה ההולנדית קים פולינג.

בפברואר 2014 היא זכתה בגראנד סלאם פריז כשניצחה בגמר את פאני פוסוויט הצרפתייה. חודש לאחר מכן, בגרנד פרי בגרמניה, שברה את ברך שמאל וגמרה את העונה לשנת 2014.

===כמתחרה ישראלית (2015-2017)===
בולדר החליטה להגר לישראל בעקבות בעלה היהודי. היא קיבלה מעמד של אזרחית ארעית הודות לעזרה של חבר הכנסת יואל רזבוזוב. ב-17 בנובמבר שלחה מכתב לאיגוד ההולנדי בו היא מבקשת לעבור ולייצג את ישראל: "זו הייתה החלטה קשה מאוד ומהולה ברגשות מעורבים, אבל אני רוצה להגשים את החלום שלי ולעבור להתחרות עבור ישראל במקום הולנד". שבוע לאחר מכן ואחרי מגעים עם איגוד הג'ודו הישראלי, ההולנדים החליטו לקבל את בקשתה ושחררו אותה.

החל מינואר 2015 בולדר מייצגת את נבחרת ישראל בג'ודו. ב-28 במרץ אותה שנה היא זכתה במדליית זהב בגרנד פרי סמסון שבטורקיה, במשקל עד 70 ק"ג, לאחר שניצחה את אלופת העולם בג'ודו שלוש פעמים, יורי אלביר מקולומביה. ב-23 בינואר 2016 היא זכתה במדליית זהב בגרנד פרי הוואנה. 

באולימפיאדת ריו דה ז'ניירו (2016) סיימה בולדר במקום שביעי. היא ניצחה באיפון בקרב הראשון שלה יריבה מנבחרת הפליטים, בשמינית הגמר ניצחה יריבה מקוריאה הדרומית בניקוד זהב וברבע הגמר הפסידה לסאלי קונוויי מבריטניה שזכתה במדליית ארד. בבית הניחומים היא הפסידה ליריבה מספרד.

===פרישה===
לאחר האולימפיאדה חזרה בולדר להתחרות באליפות העולם בג'ודו 2017 שהתקיימה בבודפשט והודחה בקרב הראשון. לדבריה: "אחרי אליפות העולם בבודפשט החלטתי לצאת לחופש, וחשבתי לעצמי בזמן הזה על כל התקופה שעברתי בג'ודו [...] הגעתי למסקנה שעכשיו אני כבר לא באותו מצב, הניצוץ כבר לא קיים יותר". בעקבות כך הודיעה בנובמבר על פרישה מספורט תחרותי.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2010
| גראנד פרי
| צ'ינגדאו
| סין
|-
| 2012
| גראנד סלאם
| טוקיו
| 
|-
| 2014
| גראנד סלאם
| פריז
| 
|-
| 2015
| גראנד פרי
| סמסון
| 
|-
| 2015
| גראנד פרי
| זאגרב
| 
|-
| 2016
| גראנד פרי
| הוואנה
| 
|}

==קישורים חיצוניים==

* [https://www.facebook.com/pages/Linda-Bolder/199829146828305 דף הפייסבוק של לינדה בולדר]
* 

==הערות שוליים==

קטגוריה:ג'ודוקא ישראליות
קטגוריה:ספורטאיות אולימפיות ישראליות
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:נשים ג'ודוקא באולימפיאדת ריו דה ז'ניירו (2016)
קטגוריה:נשים ג'ודוקא הולנדיות
קטגוריה:ישראליות ילידות הולנד
קטגוריה:ישראלים ילידי הולנד
קטגוריה:ישראליות שנולדו ב-1988
קטגוריה:ישראלים שנולדו ב-1988
LCCN

LCCN (ראשי תיבות של Library of Congress Control Number) היא שיטת מיספור של רשומות בקטלוג ספריית הקונגרס בארצות הברית. לשיטה זו אין קשר לתוכן הספרים, ואין לבלבל בינה לבין שיטת ספריית הקונגרס.

==היסטוריה==
שיטת LCCN נמצאת בשימוש מאז 1898, כשבמקור שימשו ראשי התיבות לקיצור "Library of Congress Card Number".<ref></ref> 

בפברואר 2008 הוקם מאגר מידע רשתי שהכיל את כלל המידע.

==מבנה==
בצורתו הבסיסית ביותר, כולל המספר את השנה (שנת ההוצאה לאור) ו. השנה מצוינת בשתי ספרות (לשנים בין 1898 ל-2000) או ארבע (לשנים החל מ-2001). 3 השנים המשותפות (1898, 1899 ו-1990) מובחנות על פי גודל המספר המזהה. במספרים המתחילים בספרה 7, ישנה מוזרות בעקבות ניסוי קצר להוספת ספרת ביקורת שאירע בין השנים 1969 ל-1972.<ref></ref>

המספרים כוללים 6 ספרות וחייבים להכיל ספרת 0 מובילה. לעיתים מפריד מקף בין השנה למספר המזהה, אך ההמלצה המעודכנת היא לא להוסיף אחד כזה.

==קישורים חיצוניים==
* [http://id.loc.gov/authorities/names.html Library of Congress Name Authority File (NAF)]
* [https://www.loc.gov/marc/lccn-namespace.html Traditional and normalized forms of the LCCN]
* [https://lccn.loc.gov/ LCCN Permalink Frequently Asked Questions]
* [https://web.archive.org/web/20160513035717/https://www.libraries.psu.edu/psul/cataloging/training/bpcr/010.html Bibliographic Processing Cataloging Rules: Library of Congress Control Number (LCCN)] באתר Wayback Machine

==הערות שוליים==

קטגוריה:ספריית הקונגרס
קטגוריה:קוד מזהה בין-לאומי
קטגוריה:שיטות ותקנים בספרנות
בלן (קטמרקה)

בלן (בספרדית: Belén, שמה הספרדי של בית לחם) היא עיר השוכנת בפרובינציית קטמרקה שבארגנטינה. בנוסף היא בירתה של מחוז בלן, המחוז אליו היא משתייכת. בלן נמצאת במרחק של כ-290 קילומטרים מקטמרקה הבירה, והיא ממוקמת בכיוון דרום מערב לכביש הלאומי 40 בעמק ששוכן לשולי נהר בלן.

== תיירות ==
* בית מקדש הגבירה של בית לחם ומוזיאון סאקרו (בספרדית: Santuario "Nuestra Sra. De Belén" y Museo Sacro) - נחנך ב-6 בינואר 1907, מהווה את נקודת המפגש העיקרית של התפילה הפופולרית. מדי שנה ב-6 בינואר מתכנסים בו אלפי מאמינים בפסטיבלים וחוגגים את חג ההתגלות.
* מוזיאון ארכאולוגי קונדור ואסי (בספרדית: "Museo Arqueologico "Condor Huasi") - מאגר ארכאולוגי בו נמצאים חתיכות ושרידים ייחודים, שרידים מתועדים ופרסומים יוקרתיים, אשר מציגים את קיום התרבויות העתיקות שאכלסו את אדמת העיר בלן כיום בתקופות שונות של הציוויליזציה, משנת 1000 ועד לגילויים של כיבוש האינקה והפלישה הספרדית שהתרחשו לפני 500 שנים.
* אנדרטה לזכר הגבירה של בית לחם (בספרדית: Monumento a La Virgen De Belén) - איקונין בעל חשיבות גדולה המייצג את הבתולה של בית לחם, מריה הקדושה. בנייתו החלה בשנת 1979, והמאמינים המקומיים לקחו בה חלק פעיל, אולם האנדרטה נחנכה רק שלוש שנים מאוחר יותר ב-20 בדצמבר, יום היווסדה של העיר בלן. האנדרטה ממוקמת באחת הגבעות המערביות של העיר המתנשאת לגובה של 300 מטרים, באתר המהווה את נקודת המבט של העיר.
* הגיא של בלן (בספרדית: Quebrada De Belén) - מסלול אטרקטיבי באורך 11 קילומטרים מצפון לעיר, בין ההרים גבוהים ונהר בלן.

== קישורים חיצוניים ==

* [https://web.archive.org/web/20141113234323/http://www.indec.gov.ar/micro_sitios/webcenso/censo2001s2_2/ampliada_index.asp?mode=10 Resultados generales - Catamarca], באתר [https://web.archive.org/web/20070406222046/http://www.indec.gov.ar/ Instituto Nacional De Estadistica y Censos De La Republica Argentina, INDEC], האתר הרשמי 
* [http://www.turismocatamarca.gob.ar/?vh_accommodation=belen Belén-Turismo Catamarca], באתר [http://www.turismocatamarca.gob.ar/ Turismo Catamarca], 

==הערות שוליים==

קטגוריה:קטמרקה: ערים
רות סניידר

רות (בראון) סניידר (באנגלית: Ruth Snyder; 27 במרץ 1895 - 12 בינואר 1928) הייתה רוצחת אמריקאית שהתפרסמה בשל הוצאתה להורג בכיסא חשמלי בכלא סינג סינג, שצילום שלה התפרסם בעיתונות. היא גם הייתה האשה הראשונה שהוצאה להורג בכיסא חשמלי במדינת ניו-יורק.

בשנת 1925 רצחה סניידר יחד עם המאהב שלה ג'אד גריי את בעלה אלברט סניידר, לאחר ששכנעה אותו לשלם על ביטוח חיים בעל שיפוי כפול.

היא הוצאה להורג ונקברה בבית הקברות וודלאון ברובע הברונקס, ניו יורק . על מצבתה נכתב רק "בראון".

הצלם העיתונאי טום הווארד , שעבד בשיקגו טריביון, הצליח להנציח את ההוצאה להורג באמצעות מצלמת הרגל המפורסמת שלו, ולהבריח את התשליל מכלא סינג סינג בעזרת עיתונאית, לפרסום בניו יורק דיילי ניוז.

==בתרבות==
על רקע המקרה של סניידר, כתבה סופי טרדוול שנכחה במשפטה של רות, את המחזה המפורסם שלה "מאכינל", שעלה בברודוויי בספטמבר 1928 וזכה בהצלחה המסחרית והביקורתית הגדולה ביותר מבין מחזותיה.

פרשה זו נתנה השראה לסופר ג'יימס מ. קיין בספריו ביטוח חיים כפול והדוור מצלצל פעמיים.

==קישורים חיצוניים==

* 

קטגוריה:ניו יורק: אישים
קטגוריה:רוצחים בארצות הברית
קטגוריה:אישים שהוצאו להורג במדינת ניו יורק
קטגוריה:נשים שהוצאו להורג בארצות הברית
קטגוריה:רוצחות

קטגוריה:אמריקאיות שנולדו ב-1895
קטגוריה:אמריקאים שנולדו ב-1895
קטגוריה:אמריקאיות שנפטרו ב-1928
קטגוריה:אמריקאים שנפטרו ב-1928
גליה סדן

הרבה גליה סדן (נולדה בשנת 1967) היא רבה רפורמית ופעילה מרכזית בתחום אולפני הגיור הרפורמיים בישראל. משרתת כאם בית הדין (אב"ד) של מועצת הרבנים הרפורמים בישראל (מר"ם).

==ביוגרפיה==
סדן נולדה בקיבוץ יחיעם שבגליל המערבי, שהשתייך לקיבוץ הארצי. בעלת תואר מוסמך לספרות עברית מאוניברסיטת תל אביב. כחניכת "השומר הצעיר" נפגשה עם מדריכי תנועת הנוער של היהדות הרפורמית בישראל וביקרה בקיבוץ הרפורמי לוטן שבערבה. החוויה הובילה בהדרגה להצטרפות לקהילה רפורמית ולאחר מכן להצטרפות (תשנ"ט) לתוכנית הישראלית לרבנות בהיברו יוניון קולג'. סדן הוסמכה לרבנות בשנת 2003.

סדן מכהנת למעלה מעשור כרבה בקהילת בית-דניאל (תל אביב) לצידם של הרב מאיר אזרי והחזן פרדי פאר. במסגרת זו היא מנהלת גם את מרכז הגיור הרפורמי בתל אביב, שבמסגרתו מתגיירים כ-150 נשים, גברים וטף מדי שנה. גיורם מוכר במדינת ישראל לצורך רישום במרשם האוכלוסין שבמשרד הפנים, אך אינו מוכר על ידי הרבנות הראשית לישראל. תחומי פעילות נוספים: ריכוז תחום בני ובנות המצווה (כמאתיים בנים ובנות כל שנה); הוראת מקרא ותלמוד; דרשות והנחיית תפילות; עריכת טקסי מעגל חיים.

סדן תרמה ותורמת במהלך השנים לפעילות מר"ם והתפתחותה בתפקידים שונים במזכירות המועצה ובוועדת הביקורת שלה. בין השנים 2007-2015 היא שרתה כרכזת ומנהלת מר"ם – מועצת הרבנים הרפורמים בישראל. במסגרת זו הייתה שותפה להוצאתם לאור של הגדה לזמן הזה, השמחה שבלב – מחזור לרגלים ולשבתותיהם ולתרגום סידור העבודה שבלב" לאנגלית. בשנת 2018 היא נבחרה לעמוד בראש בית הדין של מר"ם (אב"ד), ומשמשת מתחילת 2019 כאם בית הדין הראשונה בתולדות המועצה.

סדן חברת ועדת הביקורת בארגון "שומרי משפט – רבנים למען זכויות אדם" וכיהנה בעבר כחברת מזכירות הארגון.

סדן היא אם לבן.

==פרסומים==
* "רבות בנות עשו חיל והטלית על כולנה" [קריאה ביקורתית של המזמור "אשת חיל" ושל מעמד האישה בתנועה ליהדות רפורמית], בתוך: מאיר אזרי (עורך), שערים ליהדות המתקדמת, תל אביב: בבל, 2005, עמ' 83–89.
* "גבולות האני וגבולות האֵיני", בתוך: ליאור ורד-אזרחי, מירה חובב, יהוידע עמיר ואפרת רותם (עורכות), דרור: במה לקידום החירות והאחריות בישראל, ירושלים: התנועה הרפורמית ומר"ם, תשע"ד, עמ' 45–48.

==קישורים חיצוניים==
* 
* [http://www.reform.org.il/Heb/holidays/WeeklyPortionArticle.asp?ContentID=1714 "ויבא יעקב שלם" - דרשה לפרשת וישלח]

==הערות שוליים==

קטגוריה:רבנים רפורמים ישראלים
קטגוריה:יחיעם: אישים
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:רבניות רפורמיות
קטגוריה:ישראליות שנולדו ב-1967
קטגוריה:ישראלים שנולדו ב-1967
אליהו דושניצר

הרב אליהו דושניצר (ה'תרל"ז, 1877 - כ"ב באב ה'תש"ט, 24 באוגוסט 1949 פתח תקווה) היה משגיח ור"מ ישיבת לומז'ה בפתח תקווה.

==תולדותיו==
נולד בלוקניק, בצעירותו למד בישיבת טלז ובסלובודקה. אחר כך למד אצל הסבא מקלם, ובבגרותו למד בישיבת ראדין והיה למקורבו ותלמידו המובהק של החפץ חיים, לאחר נישואיו התגורר בעיר לומז'ה והחל לעסוק בהשפעה מוסרית בעירו ובישיבות ראדין וסלובודקה.

בסוף ימיו עלה לארץ ישראל, התגורר בפתח תקווה כדי לשמש כר"מ ומשגיח בישיבת לומז'ה שהוקמה בעיר, רבים מבוגרי הישיבה המפורסמים רואים בו את רבם.

נפטר בכ"ב באב ה'תש"ט בפתח תקווה.

ספרו "נחלת אליהו" העוסק בעיקר בחידושי הלכה ופרשנות לתלמוד, ראה אור לאחר פטירתו בידי תלמידיו, ובהם הרב חיים קניבסקי שערך את הספר.

==אודותיו==
היה מפורסם במיוחד בזהירותו המופלגת בענייני ממון, וסיפורים רבים סופרו על זהירות זו.

היה אחד מהבחורים שנקראו על ידי החפץ חיים להוצאת דיבוק.

==לקריאה נוספת==
* דוד זריצקי, אדם שלם, נדפס בשנית בתוך ספרו: זכרונם לברכה: גאוני הדורות ואישי סגולה, עמ' 56–59

==קישורים חיצוניים==
תפילה על ציונו על ידי קופת העיר פתח תקווה נראה הרב [[ברוך שמעון סלומון]]
* 

==הערות שוליים==

קטגוריה:בוגרי ישיבת ראדין
קטגוריה:רבנים ליטאים
קטגוריה:בוגרי תלמוד תורה (קלם)
קטגוריה:רבני ישיבת לומז'ה
קטגוריה:משגיחים ישראלים
קטגוריה:תלמידי החפץ חיים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1877
קטגוריה:ישראלים שנפטרו ב-1949
ז'אן-אלן בומסונג

ז'אן-אלן בומסונג-סומקונג (בצרפתית: Jean-Alain Boumsong-Somkong; נולד ב-14 בדצמבר 1979) הוא כדורגלן עבר צרפתי ששיחק בעמדת הבלם.

==קריירת מועדונים==
בומסונג נולד בדואלה שבקמרון, והתחיל את הקריירה שלו בלה הבר לאחר שלוש שנים עבר לאוסר. בשנת זכה עם המועדון בגביע הצרפתי לאחר ניצחון בגמר 1-2 על פריז סן-ז'רמן.

למרות שליברפול ומונקו חשקו בשחקן, בסופו של דבר הוא הצטרף לגלאזגו ריינג'רס ל-5 שנים. בומסונג הפך עד מהרה לשחקן הרכב חשוב במערך של קבוצתו. בינואר ל-5 וחצי שנים חתם בניוקאסל יונייטד ששילמה עליו 8 מיליון פאונד.

ב-22 באוגוסט 2006 הצטרף ליובנטוס שהורדה לסרייה ב'. האיטלקים שילמו עליו 3.3 מיליון פאונד עם אחוזים שיועברו לניוקאסל עבור מכירה עתידית. בספטמבר בומסונג הבקיע את השער הראשון שלו במדי יובנטוס בניצחון 0-3 נגד קרוטונה. בסיום העונה חזר עם יובה לסרייה א', אך בעונה שלאחר מכן לא זכה לדקות משחק בליגה.

ב-24 בינואר 2008, בומסונג חתם באולימפיק ליון ל-3 וחצי שנים. המטרה העיקרית של החתימה עבור בומסונג הייתה לחזור לכושר לקראת יורו 2008. ב-8 בפברואר 2009 ערך את הופעת הבכורה שלו בליון בניצחון 1-4 נגד סושו. ב-4 באפריל 2009 הבקיע את שער הבכורה שלו בליון נגד לה מאן.

ב-30 ביולי 2010, בומסונג חתם בפנאתינאיקוס תמורת 750 אלף אירו ל-3 שנים. לאחר פתיחת עונה גרועה עבור בומסונג, הוא הצליח לחזור לכושר והפך לבורג מרכזי בהגנה. בקיץ האריך את חוזהו בשני נוספת.

==קריירה בינלאומית==
בומסונג ערך את הופעת הבכורה שלו במדי נבחרת צרפת ב-20 ביוני 2003 נגד . ב-11 באוקטובר 2003 הבקיע את שער הבכורה שלו בנבחרת בניצחון 0-3 נגד . הוא נכלל בסגל הנבחרת לקראת יורו 2004, מונדיאל 2006 ויורו 2008. בשנת פרש מהנבחרת לאחר שרשם 27 הופעות בנבחרת וכבש שער אחד.

==תארים==
; אוסר
*הגביע הצרפתי: 

; ליון
*אליפות צרפת: 
*הגביע הצרפתי: 

; יובנטוס
*סרייה ב': 

==קישורים חיצוניים==

קטגוריה:כדורגלנים קמרונים
קטגוריה:בלמי כדורגל קמרונים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:כדורגלני לה האבר
קטגוריה:כדורגלני אוסר
קטגוריה:כדורגלני גלאזגו ריינג'רס
קטגוריה:כדורגלני ניוקאסל יונייטד
קטגוריה:כדורגלני יובנטוס
קטגוריה:כדורגלני אולימפיק ליון
קטגוריה:כדורגלני פנאתינאיקוס
קטגוריה:כדורגלני נבחרת צרפת
קטגוריה:דואלה: כדורגלנים
קטגוריה:כדורגלני גביע הקונפדרציות 2003
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:צרפתים ממוצא קמרוני
קטגוריה:צרפתים שנולדו ב-1979
דרמה רפואית

דרמה רפואית היא דרמה טלוויזיונית שהאירועים בה מתמקדים סביב בית חולים, אמבולנס או כל סביבה רפואית אחרת.

לרוב, הפרקים בדרמה רפואית נמשכים כשעה כאשר הסביבה היא בית חולים. רוב הדרמות הרפואיות העכשוויות, מרחיבות את העלילה מעבר להתמקדות בטיפול בחולה ובהיבטים הרפואיים, ומתייחסות גם לחייהם האישיים של הצוות הרפואי.

בספרו של מרשל מקלוהן, "להבין את המדיה" משנת 1964, חוזה מקלוהן כי סוגת הדרמות הרפואיות תזכה להצלחה גדולה בטלוויזיה.

הסדרה "בית חולים עירוני" שודרה לראשונה ב-1951 והיא נחשבת לדרמה הרפואית הטלוויזיונית הראשונה.

==דרמות רפואיות מוכרות==
*ER
*אמילי אוונס
*בית חולים עירוני
*האוס
*האנטומיה של גריי
*הולבי סיטי
*חשיפה לדרום
*טיפול נמרץ
*מ.א.ש
*מרפאה פרטית
*מתים לרגע
*ניפ/טאק
*שיקגו הופ
*נס רפואי
*הרופא הטוב

*
קטגוריה:דרמה
אריוברזנס

אריוברזנס (ביוונית: Ἀριοβαρζάνης בפרסית: آریوبرزن (ארייברדנה); המאה ה-4 לפנה"ס) היה מצביא פרסי, שפיקד על הכוחות הפרסיים בקרב השערים הפרסיים. נחשב לגיבור לאומי באיראן.

==ביוגרפיה==
אריוברזנס בנו של ארטבזוס היה הסטרפ של פרסיס. תפקיד זה לא נזכר לפני כן וייתכן שאריוברזנס היה הראשון בתפקיד זה. הוא לקח חלק בקרב גאוגמלה, ולאחר התבוסה בקרב המלך דריווש השלישי נמלט אל הסטרפיות הנידחות מאימת אלכסנדר הגדול. אריוברזנס החליט לעצור את אלכסנדר, הוא בחר כשדה הקרב במעבר הרים צר שהיה ידוע בעת העתיקה בשם "השערים הפרסיים". (כיום טאנג א-מירן באיראן) המעבר מקשר בין הערים המודרניות יאסוג' וסדה. המעבר הזה הוא בין הבודדים באזור זה של רכס הרי זגרוס. בעונת החורף שבה נערך הקרב עשויה הטמפרטורה במקום ליפול עד מינוס 25 מעלות צלזיוס.

המעבר הוא נתיב דמוי משפך המתחיל בעמק רחב למדי והולך ונהיה צר יותר ויותר במעבר בין הרים תלולים קשים למעבר. אפילו כיום, במאה ה-21, עובר במקום כביש צר מאוד. הפרסים הקימו מארב שהוחזק בכוח חסימה ששלט על עמדות המפתח במעבר זה. אריאנוס טוען שלאריוברזנס היו 40,000 לוחמים. קווינטוס קורטיוס רופוס לעומת זאת טוען שהיו לו 25,000 לוחמים. אם כי חוקרים מודרניים כיום מעריכים שהיו לו לכל היותר כמה מאות חיילים. כאשר חייליו של אלכסנדר נכנסו למעבר אנשי אריוברזנס תקפו מכל הכיוונים, אלכסנדר איבד חיילים רבים והורה על נסיגה אולם שבוי פרסי דובר יוונית הוביל את המוקדונים במעבר עוקף שאפשר לאלכסנדר לאגף את אריוברזנס. מרבית הפרסים נהרגו קורטיוס טוען שאריוברזנס עצמו נהרג בהתנגשות בעוד אריאנוס טוען שהוא נמלט אל ההרים. אולם מרבית החוקרים מסכימים שגם אם נמלט הוא נהרג בידי חיילי אלכסנדר בהמשך.

במאמרו משנת 2005 "הגיבור הלאומי הראשון של איראן" טוען ההיסטוריון האיראני מנוצ'ר סדאט נורי שאריוברזנס נהרג ביום האחרון של חודש ינואר 336 לפנה"ס אחרי 48 ימי לחימה. אם כי חוקרים אחרים סוברים שאלכסנדר עוכב בשערים הפרסיים 40 יום.

אגדות פרסיות שונות מספרות שאחותו של אריוברזנס לחמה לצידו בקרב ונהרגה יחד אתו. באיראן של ימינו הוא נחשב לגיבור לאומי ופסל לזכרו מוצב בעיר יאסוג'.

==לקריאה נוספת==
* ביל יני, אלכסנדר הגדול - לקחים מפועלו של המצביא הבלתי-מנוצח בהיסטוריה, 2012, הוצאת מודן - (מהדורה ראשונה בשנת 2010).

==קישורים חיצוניים==

* 

==הערות שוליים==

קטגוריה:אלכסנדר הגדול
קטגוריה:הממלכה האחמנית
קטגוריה:מצביאים פרסים
קטגוריה:אישים שחיו במאה ה-4 לפנה"ס
זוריה לוהנסק

זוריה לוהנסק (באוקראינית: Зоря Луганськ) הוא מועדון כדורגל אוקראיני מהעיר לוהנסק המשחק בליגת העל האוקראינית.
==היסטוריה==
הקבוצה הוקמה בשנת 1923 בשם "מטאליסט לוהנסק" והורכבה מעובדי מפעל לייצור קטרים בעיר לוהנסק.

בתחילת שנות ה-60 שונה שם הקבוצה ל"זוריה" (שחר באוקראינית). עלתה לראשונה לליגת העל הסובייטית מליגת המשנה בשנת 1967. בשנת 1972 זכתה זוריה באליפות ליגת העל הסובייטית (זאת האליפות היחידה של הקבוצה הן בברית המועצות והן באוקראינה העצמאית).

בשנים 1974 ו-1975 עלתה הקבוצה לגמר גביע ברית המועצות בכדורגל, אך בשני המשחקים הפסידה ליריביה. הקבוצה שיחקה בליגה הבכירה של ברית המועצות עד לעונת 1979, אותה סיימה במקום לפני האחרון ונאלצה לרדת ליגה. הקבוצה נשארה בליגות המשנה של ברית המועצות עד להתפרקות המדינה.

עם כינון אוקראינה העצמאית הצטרפה זוריה לוהנסק לפרמייר-ליג. בעונת 1995/1996 הקבוצה הודחה מהפרמייר-ליג. בעונת 2006/2005 זוריה חזרה לליגת העל אחרי שסיימה ראשונה בליגת המשנה.

ההישג הכי טוב של הקבוצה בליגה הבכירה הוא מקום 3 בעונת 2017/2016 והעפלה לגמר הגביע האוקראיני בעונות 2015/2016, 2020/2021.

==אצטדיון==
מגרש הבית של זוריה לוהנסק הוא אצטדיון אוונגרד שמכיל 22,288 מקומות. האצטדיון נבנה בשנת 1961.

בקיץ 2014 הוא נפגע מאש מרגמות במהלך הקרבות בין מורדים פרו-רוסים לבין הצבא האוקראיני. לכן, מעונת 2015/2014, משחקת הקבוצה באצטדיון "סלאווטיץ'" שבעיר זפוריז'יה.

==שחקני עבר מפורסמים ==
* יורי יליסייב
* אלכסנדר טקצ'נקו
* אלכסנדר פולוקרוב
* אלכסנדר זאברוב
* איגור גאמולה
* סרגיי יוראן
* סרגיי פוגודין
* ניקיטה קמניוקה
* אולכסנדר קרוואייב
* טוני סוניץ'
==תארים==
;אליפות ברית המועצות:
* זכייה (1): 1972
;הגביע האוקראיני:
* סגנות (2): 2016, 2021

==קישורים חיצוניים==

* 

קטגוריה:קבוצות כדורגל אוקראיניות
קטגוריה:קבוצות כדורגל סובייטיות
קטגוריה:מחוז לוהנסק
קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל ששיחקו בליגה הבכירה בברית המועצות
קטגוריה:קבוצות כדורגל שזכו באליפות ברית המועצות
קטגוריה:קבוצות כדורגל שהוקמו ב-1923
קרב נמאה

קרב נמאה (ביוונית: Μάχη του ποταμού Νεμέα) היה קרב שנערך בשנת 394 לפנה"ס במסגרת המלחמה הקורינתית. הוא נערך על קרקעיתו היבשה של הנהר נמאה על אדמת קורינתוס באזור נמאה, בין קואליציה של ערי מדינה יווניות לבין ספרטה, והסתיים בניצחון ספרטני. 

==הרקע לקרב==
לאחר המלחמה הפלופונסית הפכה ספרטה לעיר החזקה ביותר ביוון. אולם אחד ממלכי ספרטה אגסילאוס השני יצא למסע מלחמה נגד פרס, והפרסים שלחו את טימוקרטס מרודוס כדי שיעורר את ערי יוון למרוד בספרטנים. אתונה, ותבאי, כרתו ברית ביניהם והביסו את הספרטנים בקרב הליארטוס. לאחר הניצחון הצטרפו לברית גם ארגוס, קורינתוס, תסאליה, וחלק מערי הכלקידיקי. אולם בעלות הברית בזבזו את הזמן ולא תקפו את הפלופונס, מה שאפשר לספרטנים לגייס את בני בריתם ותחת פיקודו של אריסטודמוס לתקוף את קורינתוס.

==הקרב==
שני הצדדים נפגשו על קרקעיתו היבשה של נהר נמאה. הספרטנים שלחו 18,000 הופליטים, בעלי הברית הציבו 24,000. הספרטנים היוו את האגף הימני היוקרתי, בעוד בעלי בריתם של הספרטנים היוו את האגף השמאלי. בין האתונאים לתבאנים פרץ וויכוח מי יהיה באגף הימני, בסופו של דבר האתונאים וויתרו וקיבלו את האגף השמאלי. על פי שיטת הלוחמה המקובלת ביוון העתיקה כל צד ניסה לאגף את האגף השמאלי החלש וכך אירע גם בקרב זה. הספרטנים הצליחו להשמיד את האגף האתונאי בעוד התבאנים ושאר בעלי הברית הביסו את בעלי בריתם של הספרטנים. לאחר מכן תקפו הספרטנים את כוחות בעלי הברית והביסו גם אותם. הספרטנים איבדו 1,100 איש ובעלי הברית 2,800.

==תוצאות==
למרות הניצחון הספרטנים לא יכלו להמשיך הלאה בכיבוש קורינתוס ונאלצו לחזור לפלופונס. הרווח היחיד של ספרטה מהקרב היה מניעה זמנית של חדירת כוחות עוינים לפלופונס. הספרטנים מיהרו והזעיקו את אגסילאוס חזרה מאסיה. 

==לקריאה נוספת==
*משה עמית, תולדות יוון הקלאסית, הוצאת מאגנס, תשס"ב 
<div class="mw-content-ltr">
* Diodorus Siculus. Library of History. Translated by C.H. Oldfather, R.M. Geer, C.L. Sherman, F.R. Walton and C.B. Welles. Loeb Classical Library. Cambridge, MA, Harvard University Press; London, William Heinemann, 1933-1967.
* Xenophon. Hellenica. Translated by Carleton L. Brownson. Loeb Classical Library. Cambridge (MA), Harvard University Press, and London, William Heinemann. vol. 1:1918, vol. 2: 1921. Digitized copy in: [http://www.perseus.tufts.edu/hopper/text?doc=Xen.+Hell.+1.1&fromdoc=Perseus%3Atext%3A1999.01.0206 Perseus]
</div>
==קישורים חיצוניים==
* 

== הערות שוליים ==

נמאה
קטגוריה:המלחמה הקורינתית
לאמאכוס

לאמאכוס (ביוונית: Λάμαχος; המאה ה-5 לפנה"ס) היה מצביא אתונאי, שפעל בזמן המלחמה הפלופונסית ומת במהלך מסע המלחמה האתונאי לסיציליה.

==ביוגרפיה==
לאמאכוס היה בנו של כסנופאנס, לא ידוע מי הייתה אמו. הוא שירת בצבא האתונאי וביצע מספר משימות תחת שלטונו של פריקלס.

הפעולה הראשונה שלו במהלך המלחמה הפלופונסית הייתה בפונטוס בשנת 424 לפנה"ס, הוא עגן בנהר קאליכס עם עשר ספינות, אולם שיטפון פתאומי הטביע אותן, אם כי לאמאכוס הצליח להציל את אנשיו ולהביא אותם אל קלכידון, מושבה יוונית בצפון ביתיניה. 

בשנת 421 לפנה"ס לאמאכוס היה בין החותמים על שלום ניקיאס.

בשנת 415 לפנה"ס לאמאכוס יחד עם ניקיאס ואלקיביאדס נבחר לפקד על מסע המלחמה האתונאי לסיציליה. בין שלושת המצביאים היו חילוקי דעות בשר לאסטרטגיה שיש לנקוט, ניקיאס סבר שיש להסתפק בהפגנת כוח ולשוב לאתונה, אלקיביאדס סבר שיש לגייס בעלי ברית ואז לתקוף את הערים סלינוס וסירקוסאי, בעוד לאמאכוס טען שיש לתקוף את סירקוסאי במהירות האפשרית בטרם יספיקו התושבים להתכונן. דעתו של אלקיביאדס התקבלה אולם הוא הואשם בחילול הקודש ונאלץ להימלט. 

במהלך אחד הקרבות סביב סירקוסאי התקיף כוח פרשים סירקוסי את האגף הימני של האתונאים, לאמאכוס שפיקד על האגף השמאלי מיהר לבוא לעזרה, אולם נלכד עם חמישה או שישה מחייליו בתעלה, כולם מתו והסירקוסים חטפו את הגופות, אם כי החזירו אותן לאחר מכן. 

אריסטופאנס מרבה ללעוג ללאמאכוס שנודע כפרו מלחמתי ונגד השלום. כך לדוגמה במחזה "האכארנים", לאמאכוס מנהל דו-שיח סוער עם פציפיסט בשם דיקאיופולוס, אריסטופאנס מזכיר אותו בלעג גם ב-"הצפרדעים", "חג הנשים", ו-"השלום". גם אנדוקידס מזכיר אותו ב-"על המיסטריות".

==לקריאה נוספת==

*תוקידידס. תולדות מלחמת פילופוניס. תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט (1959).
*משה עמית, תולדות יוון הקלאסית, הוצאת מאגנס, תשס"ב 
*פלוטארכוס, תולדות גדולי יון ורומא; תרגם: י"ל ברוך, 2 כרכים, תל אביב: אמנות, תרצ"ב. (התוכן: כרך 1: גדולי יון; ספר 1: תזאוס, ליקורג, סולון, תמיסטוקלס; ספר 2: אריסטידס, קימון, פריקלס, ניקיאס) ([http://aleph.nli.org.il/nnl/dig/books/bk002042312.html הספר] במאגר הספרים הסרוקים של הספרייה הלאומית)
<div style="direction: ltr;">
*Donald Kagan, The Peace of Nicias and the Sicilian Expedition. Cornell University Press, 1981.
*Nancy Demand, A History of Ancient Greece. McGraw-Hill, 1996.
</div>

==הערות שוליים==

קטגוריה:המלחמה הפלופונסית
קטגוריה:יוונים בתקופה ההלנית
קטגוריה:יוון העתיקה: היסטוריה צבאית
קטגוריה:אישים שחיו במאה ה-5 לפנה"ס
אדימאנטוס מקורינתוס

אדימאנטוס (ביוונית: Ἀδείμαντος; המאה ה-5 לפנה"ס) היה מפקד הכוחות הקורינתיים שלחמו בקרב ארטמיסיון וקרב סלמיס.

==ביוגרפיה==
אדימאנטוס היה מפקד השייטת הקורינתית שהצטרפה לצי היווני המאוחד שלחם בפרסים. יחד עמו פיקדו על הצי תמיסטוקלס האתונאי, ואוריביאדס הספרטני. הצי עגן בארטמיסיון ליד אובויה, אולם כאשר ראו הספרטנים והקורינתים את מספרן העצום של הספינות הפרסיות רצו לסגת. אנשי אובויה המבוהלים שיחדו את תמיסטוקלס בחמישים כיכרות כסף כדי שיישאר ויעכב את הפרסים לפחות עד שיספיקו להימלט. תמיסטוקלס העניק חמש כיכרות לאוריביאדס ושלושה לאדימאנטוס וכך שכנע אותם להישאר. קרב ארטמיסיון הסתיים ללא הכרעה והיוונים נאלצו לסגת לסלמיס. הפרסים מצדם תקפו את אטיקה והעלו באש את אתונה. 

הרודוטוס מספר שכאשר תמיסטוקלס הרצה בפני הקצינים את תוכניתו, אדימאנטוס התפרץ לדבריו ודרש ממנו שיגיד את שם עירו, מכיוון שאתונה חרבה ולתמיסטוקלס אין עיר ומולדת. תמיסטוקלס השיב לו שאמנם אין לו עיר אולם אתונה הביאה 200 ספינות בעוד קורינתוס הביאה מספר קטן יחסית. פלוטרכוס מצטט את אותם דברים אם כי בשם אוריביאדס.

הרודוטוס מספר שכאשר התחיל קרב סלמיס אדימאנטוס וספינותיו נמלטו משדה הקרב, וספינה אתונאית הצליחה להדביק אותם רק כאשר הקרב עמד בפני סיום. האנשים בספינה בישרו לאדימאנטוס על הניצחון והוא מיהר לחזור לשדה הקרב שם הקרב כבר הסתיים בניצחון יווני. אם כי הרודוטוס מוסיף שזו הגרסה האתונאית לסיפור והקורינתים גורסים אחרת שכאשר התחיל הקרב אדימאנטוס ואנשיו היו הראשונים להסתער. 

ככל הנראה המצביא אריסטאס היה בנו.

==לקריאה נוספת==
* כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. 2 כרכים. ירושלים, הוצאת ראובן מס, תרצ"ה. העתק דיגיטלי באתר [http://www.daat.ac.il/daat/vl/tohen.asp?id=119 "דעת".] 
* הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.

==הערות שוליים==

קטגוריה:יוונים בתקופה ההלנית
קטגוריה:יוון העתיקה: היסטוריה צבאית
נבחרת סרביה בכדורגל עד גיל 21

נבחרת סרביה בכדורגל עד גיל 21 היא נבחרת הכדורגל המייצגת את סרביה במסגרות בינלאומיות לשחקנים שטרם עברו את גיל 21 ומנוהלת על ידי ההתאחדות לכדורגל הסרבית. הנבחרת השתתפה 9 פעמים באליפות אירופה עד גיל 21 כאשר הישג השיא שלה הייתה זכייה בשנת 1978.

==כל אליפויות אירופה לנבחרות צעירות==
*1978 - זכייה
*1980 - חצי הגמר
*1982 - לא העפילה
*1984 - חצי הגמר
*1986-1988 - לא העפילה
*1990 - סגנית
*1992 - לא העפילה
*1994-1996 - הושעתה
*1998-2002 - לא העפילה
*2004 - סגנית
*2006 - חצי הגמר
*2007 - גמר
*2009 - שלב הבתים
*2011-2013 - לא העפילה
*2015 - שלב הבתים
*2017 - שלב הבתים
*2019 - שלב הבתים
*2021 - לא העפילה
*2023 - אירוע עתידי

==קישורים חיצוניים==

קטגוריה:סרביה: כדורגל
סרביה
קטגוריה:נבחרות סרביה
אמפיתיאטרון גבעת רם

אמפיתיאטרון גבעת רם ע"ש מונה ברונפמן-שקמן הוא האמפיתיאטרון המרכזי של האוניברסיטה העברית בירושלים בקמפוס אדמונד י' ספרא (גבעת רם). הוא ממוקם במרכז הקמפוס ובסמוך אל אצטדיון גבעת רם וממנו נשקף נוף אל הכנסת ואל מוזיאון ישראל.

האמפיתיאטרון הוקם בשנים 1954 עד 1957 במטרה להחליף את אמפיתיאטרון הר הצופים ע"ש רוטברג בזמן שקמפוס האוניברסיטה העברית בהר הצופים היה מובלעת ישראלית בתוך השטח הירדני של מזרח ירושלים. 

האמפיתיאטרון תוכנן על ידי האדריכל שמואל מסטצ'קין, שתכנן מבנים נוספים בקמפוס. הוא קרוי על שם מונה ברונפמן-שקמן שתרמה לשיפוצו.

בכניסה אל האמפיתיאטרון מוצב הפסל "שלוש האמנויות" של הפסל משה ציפר.

== גלריה ==
<gallery>
קובץ:אמפיתאטרון גבעת רם - 1.jpg
קובץ:אמפיתאטרון גבעת רם - 3.jpg
קובץ:אמפיתאטרון גבעת רם - 5.jpg
</gallery>

==קישורים חיצוניים ==

* מיכאל יעקובסון: [https://michaelarch.wordpress.com/2016/10/08/%D7%A1%D7%99%D7%91%D7%95%D7%91-%D7%91%D7%9E%D7%A8%D7%9B%D7%96-%D7%94%D7%A1%D7%A4%D7%95%D7%A8%D7%98-%D7%95%D7%91%D7%90%D7%9E%D7%A4%D7%99%D7%AA%D7%99%D7%90%D7%98%D7%A8%D7%95%D7%9F-%D7%94%D7%90%D7%95/ סיבוב במרכז הספורט ובאמפיתיאטרון האוניברסיטאי בגבעת רם], באתר 'חלון אחורי', 8 באוקטובר 2016

קטגוריה:האוניברסיטה העברית בירושלים: מבנים
קטגוריה:אמפיתיאטראות בישראל
קטגוריה:קמפוס האוניברסיטה העברית בגבעת רם
אליפות אירופה בכדורגל עד גיל 21 - 2015

אליפות אירופה בכדורגל עד גיל 21 לשנת 2015, נערכה בצ'כיה בתאריכים 17–30 ביוני 2015. זוהי האליפות ה-20 של המפעל. צ'כיה נבחרה על ידי אופ"א לאירוח התחרות ב-20 במרץ 2012.

הנבחרת שזכתה בטורניר היא שוודיה שבמשחק הגמר גברה 3–4 בפנדלים על נבחרת פורטוגל לאחר תוצאת שוויון מאופס בתום 120 דקות.

==הנבחרות שהעפילו לטורניר==
{| class="wikitable"
|-
! נבחרת !! דירוג בהגרלה
|-
| צ'כיה || 1
|-
| אנגליה || 1
|-
| איטליה || 2
|-
| גרמניה || 2
|-
| פורטוגל || 3–4
|-
| דנמרק || 3–4
|-
| שוודיה || 3–4
|-
| סרביה || 3–4
|-
|}

==אצטדיונים==
<center>
{| class="wikitable" style="text-align:center;"
|-
! colspan="2"|פראג
! אולומואוץ
! אוהרסקה הרדיסטה
|-
| אדן ארנה
| גנראיל ארנה
| אצטדיון אנדרוב
| אצטדיון מירוסלבה ולנטי
|-
| מספר מושבים: 20,800
| מספר מושבים: 19,784
| מספר מושבים: 12,566
| מספר מושבים: 8,121
|-
 150px
 180px
|-
|}</center>

==שלב הבתים==
הגרלת המשחקים לטורניר התקיימה ב-9 בנובמבר 2010 באולבורג. 8 הנבחרות חולקו ל-2 בתים נפרדים. בכל בית יש קבוצה אחת מדרג 1, קבוצה אחת מדרג 2, ושתי קבוצות מדרג 3–4. הנבחרות המדורגות במקומות 1–2 בכל בית, בסיום סיבוב משחקים אחד (3 מחזורים), יעפילו לחצי הגמר.

===בית א'===

כל הזמנים הם בשעון קיץ (UTC+2).

----

----

===בית ב'===

כל הזמנים הם בשעון קיץ (UTC+2).

----

----

==שלב הנוקאאוט==

===חצי גמר===

----

===גמר===

==קישורים חיצוניים==

* 

קטגוריה:תחרויות כדורגל ב-2015
קטגוריה:תחרויות ספורט בצ'כיה
קטגוריה:אליפויות אירופה בכדורגל עד גיל 21
נבחרת פורטוגל בכדורגל עד גיל 21

נבחרת פורטוגל בכדורגל עד גיל 21 היא נבחרת הכדורגל המייצגת את פורטוגל במסגרות בינלאומיות לשחקנים שטרם עברו את גיל 21 ומנוהלת על ידי פדרציית הכדורגל הפורטוגלית. הנבחרת השתתפה 7 פעמים באליפות אירופה עד גיל 21 כאשר הישג השיא שלה היה מקום שני בשנת 1994.

==כל אליפויות אירופה לנבחרות צעירות==
*1978-1980 - לא העפילה
*1982 - לא נכנסה
*1984-1992 - לא העפילה
*1994 - סגנית
*1996 - לא העפילה
*1998-2000 - לא העפילה
*2002 - שלב הבתים
*2004 - מקום שלישי
*2006-2007 - שלב הבתים
*2009-2013 - לא העפילה
*2015 - העפילה

קטגוריה:פורטוגל: כדורגל
פורטוגל
קטגוריה:נבחרות פורטוגל
הראיה (תורת הספרות)

הראיה (באנגלית: Showing) היא טכניקה ספרותית נפוצה לייצוג ישיר של המציאות המתוארת בטקסט, ללא תיווכו של המספר. הראיה נועדה לאפשר לקורא לפרש פרטים משמעותיים בטקסט באמצעות שימוש בסמלים, מוטיבים, ניגודים, אנלוגיות, מטונימיות, רגשות, התנהגויות ועוד. הראיה עומדת בניגוד להגדה, שבה המספר או הדובר מתאר או מסכם את המציאות או את הדמויות האחרות לקוראים. הראיה מתאימה הן לכתיבה עיונית והן לכתיבת בדיון כולל ספרות, נאומים ותסריטים לקולנוע ולתיאטרון.

== אמצעים טיפוסיים == 
שימוש בטכניקת ההראיה מחייב התערבות מועטה ככל האפשר של המספר או הדובר בטקסט, ודבר זה נותן את אותותיו בטקסט באחד או יותר מסימני ההיכר הבאים:
* הסצנה הסיפורית - מכלול של פרטים חיצוניים המלווים את ההתרחשות בטקסט וביניהם שעת ההתרחשות, מקום ההתרחשות, המחשבות ופעולות הגיבורים וכן אירועים שונים שאירעו בעת ובעונה אחת עם ההתרחשות המתוארת בסצנה
* דו-שיח - מסירה ישירה של הדברים בשיחה בין שני אנשים או יותר. דו השיח מגלה את השקפתם, רעיונותיהם, רגשותיהם וסגנון דיבורם של הדמויות הדוברות 
* תיאור חיצוני של דמות - תיאור של האופן שבו הדמות מתלבשת, מדברת ומתנהגת, ממנו ניתן לחוות את הדמות
== היסטוריה ==
הראיה והגדה הם מושגים שמקורם מגיע עד אריסטו ואפלטון שהנגידו בין מימזיס, ייצוג המציאות כפי שהיא בדומה להראיה, לבין דיגסיס, תיאור המחבר בדומה להגדה. 

הפופולריות המודרנית של ההבחנה בין הראיה להגדה מיוחסת ללאבוקשטען כי אמנות הסיפור מתחילה בעניין אותו יש להראות, כדי שהוא יוכל לתאר את עצמו, וביקש להרבות ככל האפשר בשימוש בהראיה. לאבוק טוען כי "סופר כמו פלובר - או כל סופר אחר שעבודתו מזמינה בכלל עיון ביקורתי - הוא רחוק כל כך מכתיבת הסיפור כפי שהיה נכתב בדין וחשבון רשמי, שאנחנו מפסיקים כלל להתייחס אליו כאל מדווח. הוא מייצר השפעה וחיקוי, באמצעים כישרוניים יותר או פחות" (עמ' 63).

לעומתו עומדים תאורטיקנים אחרים, כמו ויין בות', שסבורים כי מתן העדיפות להראיה היא אופנה ספרותית חולפת, וסבורים כי כל מה שנכתב בטקסט דורש מידה מסוימת של התערבות המחבר או המספר, ועל כן לא תיתכן הראיה ללא הגדה.

==לקריאה נוספת==
* טכניקות ספרותיות
* רטוריקה
==הערות שוליים==

קטגוריה:ספרות
Rockbox

רוקבוקס (ROCKBOX) היא קושחה חלופית לנגנים ניידים (נגני MP3, נגני MP4 ואף טלפונים סלולריים), שזמינה כתוכנה חופשית.
קושחה זו מותקנת על ידי מחשב רגיל ומשנה את דפוס התצוגה ומגוון האפשרויות במכשיר אליו היא נכנסת. בדרך כלל לצד הקושחה המקורית ובלי להסיר אותה.

== ביצועי הקושחה==
לדוגמה, אם עד להתקנה ניתן היה לשמוע בנגן מוזיקה, אז לאחר ההתקנה אפשר לבצע פעולות על קבצים כגון "גזור", "הדבק" ו"מאפיינים", כמו במערכת הפעלה של מחשב. כמו כן, ניתן לבחור מגוון רקעים למסך, משחקים ועוד מגוון אפשרויות נוספות. אפילו בנגני MP3 שאין בהם אפשרות לצפייה בתמונות או סרטונים, באמצעות הקושחה הדבר אפשרי.
קושחות חלופיות לדגמים רבים ושונים של נגנים ניתנות להורדה מאתר התוכנה. בין עשרות למאות אלפי אנשים בעולם השתמשו בקושחה מהאתר כחלופה בנגן שלהם במקום הקושחה המקורית של הנגן.
תהליך פיתוח הקושחה החל בסוף שנת 2001.

==קישורים חיצוניים==

* 
* [https://www.mako.co.il/nexter-archive/Article-0ed05064dcd1021004.htm אותו מנגן וגישה כל כך שונה] חגי אלקיים, באתר mako, פורסם ב־19 במרץ 2009

קטגוריה:תוכנה חופשית
קטגוריה:נגני מדיה
אחוה (מותג)

שמאל
[[ראובן ריבלין בסיור במפעל אחוה, אוגוסט 2017]]
אחוה הוא מותג של חברת אחדות בע"מ, שהיא חברה תעשייתית ישראלית בתחום המזון. החברה מייצרת מגוון מוצרים ובהם חלווה, טחינה ומוצרי מאפה, כולם במותג "אחוה".

==היסטוריה==
אחדות בע"מ נוסדה בשנת 1929. מעונו הראשון של המפעל שכן בסמטת בית הבד בתל אביב בשטח של 180 מ"ר. שם הרחוב ניתן על ידי ראש העיר הראשון, מאיר דיזנגוף, שכן בתחילת הדרך יצרה אחדות גם שמני מאכל. בגבעת הרצל בדרום תל אביב שכן מפעל הטחינה, בשטח של 200 מ"ר.
בתחילת דרכו של המפעל תהליך הייצור בוצע על ידי רתימת חמורים לאבני רחיים מסתובבות. בשלב מאוחר יותר הועברו קווי חשמל ברחוב והמפעל חובר לרשת החשמל.

בשנות קום המדינה החברה התמקדה בייצור למען השיירות שעלו לירושלים הנצורה. בשנת 1953 המפעל הועבר לרחוב הסדנא בתל אביב והחל להשתמש בשיטות ייצור מודרניות. 
בשנות ה-70 של המאה ה-20 חברת אחדות בע"מ יצרנית טחינה רכשה את חברת אחוה בע"מ יצרנית חלווה, לקוחה העיקרי בשעתו. תהליך הייצור של החלווה והטחינה החל להתרחש תחת קורת גג אחת.
בשנת 1997 עבר המפעל למבנה בן 2,000 מ"ר באזור התעשייה ברקן.
בשנת 2002 המפעל החל לייצר דברי מאפה והרחיב את שטח הייצור ל-6,000 מ"ר.
בשנת 2013 זוכה המפעל בפרס "מפעל חיים" מטעם התאחדות התעשיינים ומשרד הכלכלה.
בשנת 2014 החברה עברה למפעל בן 10,000 מ"ר באזור התעשייה באריאל.

==פעילות המפעל כיום==
החברה מעסיקה כ-250 עובדים מחתך רחב באוכלוסייה ובהם עולים חדשים מאתיופיה, רוסיה, שומרונים, ערבים וחרדים.
פעילות המפעל מתחלקת בין ייצור מקומי וייצוא למגוון רחב של מקומות בעולם. 
המפעל פועל בתחום הבריאות ומתחזק קווי ייצור למוצרים אורגנים.

הכנסות החברה ב-2014 הוערכו בכ-163 מיליון ש"ח ורווח נקי של 15 מיליון ש"ח. 

==קישורים חיצוניים==
* 
* 

קטגוריה:תעשיית טחינה בישראל
קטגוריה:מותגי מזון
ג'פרי בטל

באטל בשנת 2004
ג'פרי "ג'ף" בטל (באנגלית: Jeffrey "Jeff" Buttle ; נולד ב-1 בספטמבר 1982) הוא מחליק אמנותי על קרח קנדי, אלוף עולם (גטבורג 2008), בעל מדליית ארד אולימפית (טורינו 2006) ו-3 פעמים ברציפות אלוף קנדה (2005–2007) בהחלקה אמנותית על קרח ליחידים.

== ביוגרפיה ==
בטל נולד בסמות' רוק פולס שבאונטריו וגדל בגרייטר סדברי אונטריו. הוא החל להחליק על הקרח בגיל שנתיים והחל להשתתף בתחרויות מגיל 6. כדי לשפר את יכולותיו בתחרויות ההחלקה על הקרח הוא למד בלט. נוסף לכך, הוא השתתף בתחרות החלקה על הקרח עם אחותו הגדולה, מגן.

===סגן אלוף עולם===
באליפות העולם בהחלקה אמנותית על הקרח שנערכה במוסקבה, רוסיה בשנת 2005, זכה בטל במדליית כסף בהחלקה אמנותית על הקרח בתחרות לגברים בתוצאה של 245.69 נקודות, אחרי סטפן למבייל משווייץ (262.46 נקודות) ולפני איוואן ליסאצ'ק מארצות הברית (239.29 נקודות).

===מדליית ארד אולימפית===
באולימפיאדת טורינו (2006) זכה בטל במדליית ארד בהחלקה אמנותית על הקרח בתחרות לגברים בתוצאה של 227.59 נקודות, אחרי יבגני פלושנקו מרוסיה (258.33 נקודות) וסטפן למבייל (231.21 נקודות). כחודש לאחר מכן, באליפות העולם בהחלקה אמנותית על הקרח שנערכה בקלגרי, קנדה בשנת 2006, הוא סיים במקום שישי בתוצאה של 241.59 נקודות.

באליפות העולם בהחלקה אמנותית על הקרח שנערכה בטוקיו, יפן בשנת 2007, הוא סיים שוב במקום שישי בתוצאה של 214.96 נקודות.

===אלוף עולם===
באליפות העולם בהחלקה אמנותית על הקרח שנערכה בגטבורג, שוודיה בשנת 2008, זכה בטל במדליית זהב בהחלקה אמנותית על הקרח בתחרות לגברים בתוצאה של 245.17 נקודות, לפני אלוף העולם היוצא בריאן ג'ובר מצרפת (231.22 נקודות) וג'וני וויר מארצות הברית (221.84 נקודות)

===קריירה ככוריאוגרף=== 
לאחר שפרש מתחרויות החל בטל לעבוד ככוריאוגרף. הוא עבד עם מחליקי הקרח האמנותיים הטובים בעולם ביניהם, פטריק צ'ן (2012 - 2014), יוזורו האניו (2012 - 2015), חאווייר פרננדס, קים יו-נה ועוד.

== חייו האישיים ==
בטל דובר אנגלית וצרפתית. הוא למד הנדסה כימית באוניברסיטת טורונטו. הוא הומו גלוי והתחתן עם בן זוגו, ג'סטין הריס, בפברואר 2014

== הישגים בולטים ==
{| class="wikitable" style="text-align:center"
|-
! אירוע
! 1998–99
! 1999–00
! 2000–01
! 2001–02
! 2002–03
! 2003–04
! 2004–05
! 2005–06
! 2006–07
! 2007–08
|-
| align=right | אולימפיאדת החורף || || || || || || || || bgcolor=cc9966 | מקום 3 || ||
|-
| align=right | אליפות העולם || || || || מקום 8 || מקום 15 || || bgcolor=silver | מקום 2 || מקום 6 || מקום 6 || bgcolor=gold | אלוף
|-
| align=right | אליפות קנדה || מקום 10 || מקום 6 || מקום 9 || bgcolor=cc9966 | מקום 3 || bgcolor=silver | מקום 2 || bgcolor=cc9966 | מקום 3 || bgcolor=gold | אלוף || bgcolor=gold | אלוף || bgcolor=gold | אלוף || bgcolor=silver | מקום 2
|}

== קישורים חיצוניים ==

* 

* [http://www.isuresults.com/bios/isufs00003253.htm ג'פרי בטל] - ISU

קטגוריה:מחליקים אמנותיים על קרח קנדים
קטגוריה:אלופי עולם: החלקה אמנותית
קטגוריה:מחליקים אמנותיים על קרח להט"בים
קטגוריה:ספורטאים להט"בים קנדים
קטגוריה:מחליקים אמנותיים על קרח באולימפיאדת טורינו (2006)
קטגוריה:קנדים שנולדו ב-1982
ריק פלאג

ריצ'רד "ריק" פלאג הבן (באנגלית: Richard "Rick" Flag Jr.) הוא דמות בדיונית שמופיעה בחוברות הקומיקס ביקום DC קומיקס. הדמות הופיעה לראשונה בחוברת Brave and the Bold #25 מספטמבר 1959, ונוצרה בידי הכותב רוברט קאניגר והמאייר רוס אנדרו.

ריק פלאג הוא בנו לכאורה של גיבור-המלחמה ריק פלאג האב, אשר הוביל במהלך מלחמת העולם השנייה את טייסת ההתאבדות. פלאג הלך בדרכו של אביו, ולאחר כמה הרפתקאות נשלח בידי הממשלה להוביל את יחידת המתאבדים של אמנדה וולר וכוח משימה אקס. הוא אמנם לא היה מרוצה משהותו עם פושעים דוגמת דדשוט בקבוצה, אך נשאר. חברתו לקבוצה נייטשייד נמשכה אליו, והוא התיידד עם נמסיס וטיגריס הארד, למרות ששניהם היוו ניגודים ברורים לו. ריק היה לא יציב בנפשו, מה שהחמיר כאשר נעשה הניצול היחיד לאחר קרב נגד פטרול האבדון, מותה של חברתו קארין ואיומו של הסנאטור קריי לחשוף את יחידת המתאבדים בציבור.

אף על פי שוולר טיפלה בקריי ללא ידיעתו, פלאג יצא להתנקש בחייו ויחידת המתאבדים נשלחה לעצור אותו. דדשוט מצא את פלאג וקריי, ובמקום לירות בפלאג הרג את קריי ואילץ את פלאג לברוח. פלאג יצא לחסל את קבוצת "ג'יהאד", וזאת לאחר שגילה שאביו תקף בעבר את בסיסם כדי לנטרל פצצה שעדיין שכנה שם. הוא טבח בחברי הארגון, ובאמצע קרב נגד המנהיג, הפצצה התפוצצה והוא נהרג. פלאג הוקם לתחייה, וחולץ מכלאו בידי טיגריס הארד. מאוחר יותר, גנרל וייד אילינג חושף כי פלאג אינו בנו של ריצ'רד מונטוגמרי פלאג, אלא חייל בשם אנתוני מילר שעבר שטיפת מוח.

לאחר שכתוב ההיסטוריה של יקום DC בעקבות אירועי "פלאשפוינט", הופיע פלאג באירועי חידוש הכותרים "לידה מחדש" כמנהיג בשטח של יחידת המתאבדים.

== קישורים חיצוניים ==
* 
* [http://www.dccomics.com/characters/rick-flag דף הדמות] באתר הרשמי של DC קומיקס
* [http://dc.wikia.com/wiki/Rick_Flag דף הדמות] בפרויקט ויקיה של DC קומיקס

קטגוריה:דמויות DC קומיקס
לי קאסיארו

לי קאסיארו (Lee Casciaro; נולד ב-29 בספטמבר 1981) הוא שחקן גיברלטרי המשחק בקבוצת לינקולן מליגת הכדורגל של גיברלטר ובנבחרת .

== קריירה ==
קאסיארו הוא שחקן חצי-מקצועני העובד כשוטר במשטרה המלכותית של גיברלטר.

הוא משחק בקבוצת לינקולן מליגת הכדורגל של גיברלטר משנת 2006, וזכה איתה ב-9 אליפויות מקומיות משנת 2006 ועד 2014 ברציפות. הוא שיחק עם קבוצתו במוקדמות ליגת האלופות בשנת 2014, משחק ראשון של קבוצה מהליגה הגיברלטרית בגביע אירופי.

קסיארו שיחק בחמשת המשחקים הרשמיים הראשונים של גיברלטר החל מ-2014 במוקדמות יורו 2016, והיה לכובש השער הרשמי הראשון של גיברלטר ב-29 במרץ 2015 בהפסד 1–6 לנבחרת .

==הישגים==
;לינקולן רד אימפס
* אליפות גיברלטר (12): 2006, 2007, 2008, 2009, 2010, 2011, 2012, 2013, 2014, 2015, 2016, 2018

==קישורים חיצוניים==

קטגוריה:חלוצי כדורגל
קטגוריה:כדורגלנים גיברלטרים
קטגוריה:כדורגלני לינקולן רד אימפס
קטגוריה:ילידי 1981
הישאם כיוואן

הישאם כיוואן (בערבית: هشام كيوان; נולד ב-17 במאי 1987) הוא כדורגלן ערבי-ישראלי המשחק באיחוד בני מג'דל כרום.

==קריירה==
כיוואן התחיל את הקריירה שלו במחלקת הנוער של הפועל חיפה. בעונת זכה עם קבוצת הנוער באליפות הליגה לנוער תחת הדרכתו של המאמן שלומי דורה. לאחר עונה זו עלה לקבוצה הבוגרת, וב-14 באוקטובר 2006 הבקיע את שער הבכורה שלו בקריירה, בניצחון 1-3 נגד הפועל עכו במסגרת הליגה הלאומית. את עונת הבכורה שלו בקבוצה הבוגרת סיים עם שלושה שערים ב-25 הופעות בליגה, ובמקביל המשיך לשחק בקבוצת הנוער. ב-21 באוגוסט 2007 ערך את כיוואן את הופעתו היחידה במדי הנבחרת הצעירה של ישראל, בניצחון 4-5 נגד אוקראינה.

בעונת 2008/2009 שותף כיוואן כמעט בכל משחקי הקבוצה פרט למשחק אחד, ובסיום העונה עלה עם הקבוצה לליגת העל. ב-1 בינואר 2012 הבקיע את שער הבכורה שלו בליגת העל בניצחון 0-3 נגד בית"ר ירושלים. בעונת 2012/2013 התערער מעמדו של כיוואן ששיחק רק ב-14 משחקים, כאשר ברובם עלה כמחליף. ב-3 במרץ 2014 הבקיע צמד בניצחון 0-2 נגד בני סכנין. ב-2 בדצמבר 2014 הבקיע את שער הניצחון בדקה ה-93 נגד הפועל רעננה, אשר הוביל לניצחון הליגה הראשון של המועדון באצטדיון סמי עופר. ב-12 ביוני 2017 חתם לעונה נוספת בהפועל חיפה עם אופציה לעונה נוספת, אך הקבוצה התחזקה בשחקנים נוספים ובתחילת עונת 2017/2018 התברגה בצמרת הטבלה וכיוואן שותף רק במשחק ליגה אחד.

ב-18 בינואר 2018, כשהוא בן 30, עזב כיוואן לראשונה את המועדון בו החל לשחק כילד, וחתם בקבוצת מכבי אחי נצרת מהליגה הלאומית. את עונת 2018/2019 פתח כיוואן ללא קבוצה, וב-16 באוקטובר 2018 חתם בהפועל בני לוד.

בדצמבר חתם באיחוד בני מג'דל כרום מליגה ב'.

בקיץ כיוואן חתם בעירוני בני שעב ובאוקטובר של אותה שנה חתם בהפועל כרמיאל.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מג'ד אל-כרום: כדורגלנים
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני הפועל בני לוד
קטגוריה:כדורגלנים ערבים ישראלים
קטגוריה:ישראלים שנולדו ב-1987
יד לשבעה

יד לשבעה, סימני הירי מודגשים באדום
יד לשבעה הוא אתר הנצחה לשבעת חיילי צה"ל שנהרגו על ידי חיילים סורים ב-4 באפריל 1951 (יום רביעי, כ"ז אדר ב' תשי"א) במה שנודע כתקרית אל-חמה. האתר נמצא לצד כביש 7599, כ-200 מטר מזרחית לצומת חמת גדר.

==תקרית אל-חמה==

לפי הסכם שביתת הנשק עם סוריה משנת 1949 היה אזור מובלעת חמת גדר אמור להיות שטח מפורז שאסורה בו נוכחות צבאית. הסורים לא הסכימו לשום נוכחות ישראלית במקום.

ב-4 באפריל 1951 יצא כוח של 19 חיילי שריון לבושים במדי שוטרים ואתם קצין וסמל משטרה. הכוח יצא ממשטרת צמח בשני כלי רכב. בהגיעם ליד צומת אל חמה נפתחה עליהם אש ובחילופי היריות נהרגו שבעה חיילים. חיל האוויר הישראלי הגיב על תקרית זו בהפצצת האזור על ידי מטוסי ספיטפייר ומוסטנג. לאחר תקרית זו השתלטו הסורים על אזור אל-חמה והחזיקו בו עד מלחמת ששת הימים.

==האנדרטה==
אתר ההנצחה נחנך ב-מרץ 2015 והוא מורכב משלושה סלעים. על סלע אחד חקוק מלפנים "יד לשבעה" ומאחור - כפות ידיים. על הסלע המרכזי חקוקה מנורה בעלת שבעה קנים שבראשם שמות הנופלים: שמעון בלס, שמחה כהן, יצחק ישראלי, קלמן סולוניקוב, מרדכי כהן, ניסים לעוב ושמעון כהן. בסלע ניכרים סימני הירי שגרם למותם והם מודגשים באדום. את הסלע הזה פיסל יובל (יובי) לופן מקיבוץ גינוסר.

על הסלע השלישי חקוק סיפור התקרית.

==קישורים חיצוניים==

* [https://www.youtube.com/watch?v=Uk2CRgXC5KM יד לשבעה] באתר יוטיוב
* [https://web.archive.org/web/20160303203901/http://www.mynet.co.il/articles/0,7340,L-4627669,00.html יד לשבעה] באתר ynet
* 

דפי יזכור לשבעת חיילי השריון שנהרגו בתקרית באתר יזכור:
* 
* 
* 
* 
* 
* 
* 

קטגוריה:אנדרטאות לחללים באירועים בודדים
קטגוריה:אנדרטאות באזור הכנרת
קטגוריה:אל חמה
מחמוד קנדיל

מחמוד קנדיל (או קנאדלי, בערבית: محمود قنديل, תעתיק מדויק: מחמוד כאנאדיל; נולד ב-11 באוגוסט 1988) הוא כדורגלן ערבי-ישראלי המשחק בעמדת השוער.

==קריירת מועדונים==
קנדיל נולד בג'דיידה-מכר, ישראל, למשפחה ערבית-מוסלמית. החל לשחק כדורגל במחלקות הנוער של הפועל מכר והפועל אבו סנאן, ולאחר מכן הצטרף למחלקת הנוער של בני סכנין. ב-11 בנובמבר 2008 ערך את הופעת הבכורה שלו בקבוצה הבוגרת של המועדון, כאשר נכנס כמחליף בתחילת המחצית השנייה במשחק נגד הפועל תל אביב במסגרת גביע הטוטו. המשחק הסתיים בהפסד 2–7, כאשר קנדיל ספג את 5 השערים האחרונים. ב-22 באוגוסט 2009 ערך את הופעת הבכורה שלו בליגת העל, בהפסד 1–3 למכבי תל אביב.

בינואר עזב את המועדון מאיר כהן, ששימש עד אז כשוער הראשון של הקבוצה, וקנדיל הפך לשוער הראשון. לאחר שהציג יכולת טובה הוחתם קנדיל ב-19 ביוני 2011 לשלוש שנים נוספות בסכנין. בעונת 2011/2012 היה שותף להעפלתה של הקבוצה לפלייאוף העליון. ב-13 בדצמבר 2014 נפצע במהלך הניצחון 0–2 נגד הפועל באר שבע ונעדר כחודש מהמגרשים, אך גם כשהחלים לא חזר להרכב הראשון של הקבוצה ולא שיחק עד תום העונה. בעונת 2015/2016 התמודד על עמדת השוער הראשון מול רן קדוש, וערך 19 הופעות בליגת העל. בעונת 2016/2017 חזר לעמדת השוער הראשון, ושיחק בכל משחקי הליגה של הקבוצה. בתום עונת 2018/2019 ירד עם הקבוצה לליגה הלאומית.

בתום עונת 2022/23, הודיע השוער על עזיבת הקבוצה לאחר קרוב ל-15 שנים.

== קריירה בינלאומית ==
במרץ 2017 זומן לראשונה לסגל נבחרת ישראל הבוגרת, אך לא ערך הופעות במדיה.

== חיים אישיים ==
לומד לתואר ראשון בחינוך וחברה עם התמקדות בהכשרות בספורט ב.

==קישורים חיצוניים==

==הערות שוליים==

קטגוריה:שוערי כדורגל ישראלים
קטגוריה:כדורגלני בני סכנין
קטגוריה:כדורגלנים ערבים ישראלים
קטגוריה:ג'דיידה-מכר: כדורגלנים
קטגוריה:מוסלמים
קטגוריה:ישראלים שנולדו ב-1988
חוות סקאלי

חוות סקאלי (גבעת פורת יוסף) היא חווה חקלאית שהוקמה כמאחז בשנת תשנ"ח, 1998, על ידי יצחק סקלי, כארבעה קילומטרים מזרחית לאלון מורה, על רכס הר כביר, בגובה 792 מטר מעל פני הים.

החווה משקיפה צפונה אל החרמון, הרי הגליל העליון ורמת הגולן, ומזרחה אל בקעת הירדן. בימי ראות טובה ניתן לראות ממנה את ים המלח ואת הרי מואב.

צפונית לחווה לאורך הרכס משתפל מדרון תלול אל נחל תרצה. הנפילה החדה של המתלול - כשמונה מאות מטרים - היא מהחריפות בישראל ויוצרת תמונת נוף ייחודית.

==הקמה==
החווה הוקמה בסיוע החטיבה להתיישבות של ההסתדרות הציונית ושל גורמי שלטון נוספים. המאחז עלה על הקרקע לפני מארס 2001 - המועד הקובע לכאורה בכל הנוגע להתחייבות הישראלית לארצות הברית בסוגיית המאחזים.

השטח שעליו הוקמה החווה הוא קרקע משולבת - שחלקה אדמת המדינה, חלקה קרקעות סקר. שנים לאחר הקמת החווה, טענו מספר פלסטינים לבעלות על חלק מהקרקעות שעליהן היא יושבת.

החווה הוקמה על הקצה המזרחי של רכס הר כביר, כחלק מניסיון ליצור רצף שיאפשר חיבור של אלון מורה אל בקעת הירדן ולכלול את היישוב במפת הקבע וכהמשך לכך הוקם מזרחית לחוות סקאלי המאחז נחלת יוסף<ref></ref> מאחז דומה הוקם בשנת 2002 כחלק מאותה תפיסה ליד הכביש העוקף המחבר את אלון מורה עם איתמר, אך הוא פורק עוד בטרם אוכלס.

ב־2021 הוקם מאחז נוסף ממזרח לחוות סקאלי המכונה "חוות קוקו" או "חוות מרום שמואל", המקשר בין סקאלי והיישוב חמרה בבקעת הירדן. תושבי בית דג'ן קיימו מחאות נגד המאחז, בהן נהרג מוחה מתושבי הכפר כאשר כוח צה"לי הגיב באש לאחר שיידה אבנים לעברו.

==התפתחות המקום==
במאחז גרות מספר משפחות בבתי עץ, בתי אבן ומבנים ניידים. התושבים מתפרנסים מבנייה, מגידול כבשים וממקצועות חופשיים. במקום מקווה טהרה נייד, המתאים לגברים בלבד.

בשנת 2003 הותקף המאחז על ידי שני מחבלים חמושים ברובי קלצ'ניקוב וברימונים. הם התקרבו לאחד הבתים, וירו לתוכו. המחבלים נהדפו ונהרגו באש תושבי החווה, שקיבלו על כך תעודות הוקרה מצה"ל.

בינואר 2006 הוצא למאחז צו פינוי בידי פקחי המנהל האזרחי.

ביולי 2009 קבע מפקד החטיבה המרחבית בצו צבאי "גבולות שמירה" ליישוב אלון מורה הכוללים בתוכם את החווה, בתוכם יש סמכויות הגנה מלאות לרבש"צ של היישוב.

בשנת 2010, לאחר פטירתו של תושב הגבעה פורת יוסף כהן בן ה-4, הוחלט לקרוא לגבעה על שמו - "גבעת פורת יוסף".

בסוף שנת 2020, ביום הולדתה ה-91 עברה "זמרת המחתרות" שולמית לבנת להתגורר במקום עם משפחת נכדתה. בראיון שנערך עמה אמרה שהמעבר הוא גם מסיבות אידאולוגיות, ושאף הייתה שמחה לעבור לשם בשלב מוקדם יותר.

רב המקום הוא הרב דוד בנימין (בנו של הרב גדעון בנימין, רב היישוב נוף איילון).

==גלריית תמונות==
<gallery>
קובץ:Scali FARM, 7.jpg|חוות סקאלי, מצד מזרח
קובץ:Chavat skali.jpg|בית הכנסת בחוות סקאלי
קובץ:Mikve naiad.jpg|מקווה בחוות סקאלי, מבחוץ 
קובץ:ELON MOREH - Shechem Yitzhak Skali farm.jpg|מבט מהחווה אל שטחי החקלאות
קובץ:Mikve naiad1.jpg|מקווה נייד בחוות סקאלי
קובץ:Scali farm 6.jpg|מבנים חקלאיים בחווה
קובץ:SCALI FARM 1.jpg|מגדל השמירה של החווה
קובץ:Scali farm 3.jpg|חוות סקאלי, מצידה הצפוני
</gallery>

==קישורים חיצוניים==

* 
* [http://outdoors.webshots.com/photo/2164990180037576929JMgtOP תמונות מהחווה 2003 - 2008]
* 
* 
* 

==הערות שוליים==

קטגוריה:מאחזים ביהודה ושומרון
קטגוריה:אלון מורה
קטגוריה:יישובים שהוקמו ב-1998
ורגאס (מדינה)

ורגאס (בספרדית: Vargas) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת במירנדה במזרח ובדרום, במחוז הבירה של ונצואלה בדרום, בארגואה בדרום ובמזרח, ובים הקריבי בצפון.

המדינה משתרעת על שטח של 1,497 קילומטרים רבועים. במדינה מתגוררים 352,920 תושבים (נכון ל-2011). בירתה והעיר הגדולה ביותר בה היא לה גואירה.

==היסטוריה==
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. הקמת ההתיישבויות הראשונות של הילידים באזור, כמו לה וייה דל רוסאריו ב-1555, לוותה בקרבות קשים עם הילידים המקומיים שבמהלכם רוב האוכלוסייה הילידית הושמדה.

במאה ה-19 קיבלה ונצואלה את עצמאותה. לאחר שהפכה לפדרציה ב-1864, האזור סופח למחוז הבירה של ונצואלה. בשנות ה-90 של המאה ה-20 גברה הדרישה של המקומיים לאוטונומיה ממחוז הבירה, וב-1998 הממשלה של הנשיא רפאל קלדרה הכריזה על הקמת המדינה החדשה. למדינה הוענק השם "ורגאס" על שמו של חוסה מריה ורגאס, יליד לה גואירה ומי שהיה נשיא ונצואלה במאה ה-19.

באמצע דצמבר 1999, לאחר מספר ימים גשומים באופן חריג, התרחשה בוורגאס סדרה של שיטפונות ומפולות. במהלך האירועים, שזכו לכינוי "טרגדיית ורגאס", הושמדו תשתיות רבות ברחבי המדינה וההערכה היא שנהרגו רבבות בני אדם. חלקים גדולים של ערי החוף נהרסו. בין האתרי תרבות שנפגעו היה מוזיאון של ארמנדו רברון ורוב יצירותיו נהרסו.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
סלע עיטם

סֶלַע עֵיטָם, הוא אתר מקראי אשר בו הסתתר שמשון מפני פלשתים, שמו של האתר נזכר ב ו.

==זיהוי המקום==

בשופטים ט"ו, ח' כתוב סעיף הסלע הוא נקיק, וכך גם רש"י 

סלע עיטם לא זוהה. אך לדעת יאירה אמית, יש קשר בין סלע עיטם לשם עיטם המופיע ברשימת היחס של יהודה המתייחסת לאזור צרעה. לשיטתה זיהוי האתר עם עיטם שמדרום לבית לחם המופיעה ב ועיטם אשר בנחלת שמעון ב אינו נכון. אחרים דווקא מזהים את סלע עיטם עם תל עיטון מצפון לבית מירסים.

ויקטור גרן שסייר בארץ ישראל במאה ה-19 סבר כי העיר עיטם שכנה בקרבת הסלע על יד בריכות שלמה. יש הטוענים כי זהו מקום מסתור מבודד, אך לדעת ישראל רוזנסון מקומו של האתר בשפלה למרגלות העיר צרעה.

אזכור לסלע מופיע במסכת מאת אורי צבי גרינברג, "התבודדות בסעיף סלע עיטם". 
סונטה בשם 'שמשון' מאת יעקב כהן משנת 1927 מספרת את המתרחש בלבו של שמשון בעת שישב בודד במחבוא בסלע עיטם.

==לקריאה נוספת==
* אורי צבי גרינברג, פרקים לסעיף סלע עיטם, תל אביב, מאזניים, ינואר 1968, עמ' 89-82.

==הערות שוליים==

קטגוריה:אתרי המקרא
קטגוריה:שמשון
קטגוריה:ספר שופטים